**Roberto Gagliardini** (sebutan bahasa Itali: [roˈbɛrto ɡaʎʎarˈdiːni]; lahir 7 April 1994) merupakan pemain bola sepak Itali yang beraksi di posisi pemain tengah untuk kelab Serie A, Inter Milan dan pasukan kebangsaan Itali.

Kerjaya kelab
-------------

### Atalanta

Gagliardini beraksi untuk Atalanta pada tahun 2016.
Gagliardini memulakan kariernya bersama kelab tempatan, Atalanta sejak dari kelab remaja sehingga ke pasukan simpanan. Beliau ditawarkan ke skuad senior untuk menghadapi musim 2013–14.

Pada 4 Disember 2013, Gagliardini melakukan penampilan sulungnya untuk Atalanta ketika perlawanan Coppa Italia menentang Sassuolo.

Pada 17 Januari 2014, Gagliardini berpindah ke kelab yang beraksi di Serie B, iaitu Cesena secara pinjaman selama enam bulan. Pada 25 Januari, beliau melakukan penampilan sulungnya untuk Cesena sebagai pemain gantian setelah menggantikan Guido Marilungo pada minit ke-74. Dalam perlawanan itu juga, beliau menjaringkan gol pertama dalam kariernya ketika menentang Varese. Pada 2 Februari, Gagliardini beraksi dari sepak mula perlawanan sehingga wisel akhir ditiupkan ketika menentang Virtus Lanciano. Pada 6 Jun, Gagliardini telah dibuang padang setelah beliau dilayangkan kad kuning kedua pada minit ke-67 semasa aksi menentang Modena. Gagliardini menamatkan tempohnya di Cesena dengan beraksi dalam 21 perlawanan dan menjaringkan satu gol. Beliau membantu pasukannya untuk layak ke Serie A bagi kempen musim depan.

Pada 1 September 2014, beliau telah dipinjamkan ke kelab Serie B, Spezia selama satu musim. Pada 7 September, beliau melakukan penampilan sulungnya untuk Spezia dengan menggantikan Juri Cisotti dalam perlawanan menentang Frosinone. Pada 24 Januari 2015, Gagliardini telah beraksi sepenuh perlawanan untuk Spezia malah menjaringkan gol pertamanya untuk kelab itu ketika aksi menentang Frosinone. Gagilardini menamatkan kempennya sebagai pemain Spezia dengan 14 kemunculan dan satu jaringan gol.

Pada 29 Julai 2015, Gagliardini berpindah ke kelab Serie B, Vicenza secara pinjaman bersama pilihan untuk dibeli secara tetap. Pada 9 Ogos, beliau melakukan penampilan sulungnya untuk Vicenza dalam aksi pusingan kedua Coppa Italia menentang Cosenza. Pada 15 Ogos, Gagliardini beraksi dalam perlawanan pusingan ketiga Coppa Italia semasa menentang Empoli. Pada 6 September, beliau melakukan penampilan pertamanya di Serie B bersama Vicenza ketika menentang Modena. Pada 27 Oktober, Gagilardini menjaringkan gol pertamanya untuk Vicenza semasa perlawanan menentang Trapani. Pada 3 Disember, beliau beraksi dalam pusingan keempat Coppa Italia menentang Carpi namun beliau telah digantikan oleh Salvatore D'Elia pada minit ke-64. Secara keseluruhannya, Gagliardini telah beraksi dalam 19 perlawanan dan menjaringkan satu gol.

Pada 15 Mei 2016, beliau melakukan penampilan sulungnya untuk Atalanta dalam perlawanan Serie A semasa aksi menentang Genoa dalam perlawanan terakhir bagi kempen 2015–16. Pada musim berikutnya, beliau telah diletakkan ke dalam kesebelasan utama pasukan dengan beraksi dalam 13 perlawanan Serie A untuk Atalanta.

### Inter Milan

Pada 11 Januari 2017, Gagliardini berpindah ke Inter Milan secara pinjaman bersama pilihan untuk dibeli ketika musim panas 2018. Beliau telah dipersembahkan pada dua hari kemudian dan diberi jersi skuad bernombor 5 (disarung oleh Felipe Melo sebelum ini yang berpindah ketika jendela perpindahan musim panas). Gagliardini melakukan penampilan sulungnya untuk Inter pada 14 Januari dalam aksi menentang Chievo di San Siro. Beliau beraksi dari sepak mula sehingga tamat permainan sekali gus membantu pasukan *Nerazzurri* untuk meraih kemenangan Serie A buat kali kelima berturut-turut setelah Inter menundukkan Chievo 3-1. Pada 5 Mac, beliau menjaringkan gol sulungnya untuk Inter ketika menewaskan Cagliari 5-1. Pada musim berikutnya, Gagliardini menjaringkan gol menentang kelab lamanya, Atalanta dengan menyaksikan Inter membelasah Atalanta 7-1.

Kerjaya antarabangsa
--------------------

Pada November 2016, Gagliardini telah dipanggil oleh pasukan kebangsaan Itali di bawah kendalian Gian Piero Ventura buat kali pertama untuk menghadapi perlawanan kelayakan Piala Dunia 2018 menentang Liechtenstein dan perlawanan persahabatan menentang Jerman berikutan kecederaan yang dialami Claudio Marchisio.

Pada 28 Mac 2017, Gagliardini melakukan penampilan sulungnya untuk pasukan kebangsaan Itali dalam aksi persahabatan menentang Belanda setelah beliau menggantikan Daniele De Rossi pada minit ke-37.

Pada Jun 2017, beliau dipilih ke dalam pasukan bawah-21 Itali bagi menghadapi Kejohanan Eropah Bawah-21 2017 di bawah kendalian Luigi Di Biagio. Italy seterusnya terkandas di peringkat separuh akhir kepada Sepanyol pada 27 Jun berikutan kekalahan 3-1. Dalam perlawanan itu juga, Gagliardini telah dibuang padang.

Statistik kerjaya
-----------------

### Kelab

*Sehingga 26 Mei 2019*.

| Kelab | Musim | Liga | Piala | Eropah | Jumlah |
| --- | --- | --- | --- | --- | --- |
| Kmncln | Gol | Kmncln | Gol | Kmncln | Gol | Kmncln | Gol |
| Itali Cesena | 2013–14 | 21 | 1 | — | 21 | 1 |
| Itali Spezia | 2014–15 | 14 | 1 | 0 | 0 | — | 14 | 1 |
| Itali Cesena | 2015–16 | 16 | 1 | 3 | 0 | — | 19 | 1 |
| Itali Atalanta | 2013–14 | 0 | 0 | 1 | 0 | — | 1 | 0 |
| 2015–16 | 1 | 0 | 0 | 0 | 1 | 0 |
| 2016–17 | 13 | 0 | 1 | 0 | 14 | 0 |
| Jumlah | 14 | 0 | 2 | 0 | — | 16 | 0 |
| Itali Inter Milan | 2016–17 | 18 | 2 | 1 | 0 | — | 19 | 2 |
| 2017–18 | 30 | 0 | 2 | 0 | 32 | 0 |
| 2018–19 | 19 | 5 | 2 | 0 | 0 | 0 | 21 | 5 |
| Jumlah | 67 | 7 | 5 | 0 | — | 72 | 7 |
| Jumlah kerjaya | 132 | 10 | 10 | 0 | — | 142 | 10 |

### Antarabangsa

*Sehingga 20 November 2018*.

| Pasukan kebangsaan Itali |
| --- |
| Tahun | Kmncln | Gol |
| 2017 | 3 | 0 |
| 2018 | 3 | 0 |
| Jumlah | 6 | 0 |

Catatan
-------

1. ↑  "Varese vs. Cesena - 25 January 2014 - Soccerway". *uk.soccerway.com* (dalam bahasa Inggeris). Dicapai pada 2017-11-13.
2. ↑  "Virtus Lanciano vs. Cesena - 7 February 2014 - Soccerway". *uk.soccerway.com* (dalam bahasa Inggeris). Dicapai pada 2017-11-13.
3. ↑  "Modena vs. Cesena - 8 June 2014 - Soccerway". *uk.soccerway.com* (dalam bahasa Inggeris). Dicapai pada 2017-11-13.
4. ↑  "Italy - R. Gagliardini - Profile with news, career statistics and history - Soccerway". *uk.soccerway.com* (dalam bahasa Inggeris). Dicapai pada 2017-11-13.
5. ↑  "Spezia vs. Frosinone - 7 September 2014 - Soccerway". *uk.soccerway.com* (dalam bahasa Inggeris). Dicapai pada 2017-11-13.
6. ↑  "Frosinone vs. Spezia - 24 January 2015 - Soccerway". *uk.soccerway.com* (dalam bahasa Inggeris). Dicapai pada 2017-11-13.
7. ↑  "Vicenza vs. Cosenza - 9 August 2015 - Soccerway". *uk.soccerway.com* (dalam bahasa Inggeris). Dicapai pada 2017-11-13.
8. ↑  "Empoli vs. Vicenza - 15 August 2015 - Soccerway". *uk.soccerway.com* (dalam bahasa Inggeris). Dicapai pada 2017-11-13.
9. ↑  "Modena vs. Vicenza - 6 September 2015 - Soccerway". *uk.soccerway.com* (dalam bahasa Inggeris). Dicapai pada 2017-11-13.
10. ↑  "Trapani vs. Vicenza - 27 October 2015 - Soccerway". *uk.soccerway.com* (dalam bahasa Inggeris). Dicapai pada 2017-11-13.
11. ↑  "Carpi vs. Vicenza - 3 December 2015 - Soccerway". *uk.soccerway.com* (dalam bahasa Inggeris). Dicapai pada 2017-11-13.
12. ↑  "Genoa-Atalanta 1-2, il tabellino: gol di D'Alessandro, Pavoletti e Kurtic" [Genoa-Atalanta 1-2, the statistics: goals from D'Alessandro, Pavoletti and Kurtic]. *La Gazzetta dello Sport* (dalam bahasa Italian). RCS MediaGroup. 15 May 2016. Dicapai pada 19 January 2017.CS1 maint: unrecognized language (link)
13. ↑  "Roberto Gagliardini joins Inter!". Inter Milan. 11 January 2017. Dicapai pada 11 January 2017.
14. ↑  "ROBERTO GAGLIARDINI'S SHIRT NUMBER". Inter Milan. 13 January 2017. Dicapai pada 15 January 2017.
15. ↑  "GAGLIARDINI UNVEILING A HUGE SUCCESS". Inter Milan. 13 January 2017. Dicapai pada 15 January 2017.
16. ↑  "Inter 3-1 Chievo: Three second half goals seal dramatic win for Pioli's men". Goal.com. 14 January 2017. Dicapai pada 15 January 2017.
17. ↑  "Gagliardini: "I'll never forget my first goal"". Inter Milan. 14 March 2017. Dicapai pada 29 March 2017.
18. ↑  "Inter in Seventh Heaven". Football Italia. 12 March 2017. Dicapai pada 29 March 2017.
19. ↑  "U21: Italy squad for Euros named". Football Italia. 6 June 2017. Dicapai pada 16 June 2017.
20. ↑  James Horncastle (28 June 2017). "Italy fall to familiar foe Spain at U21 Euros but there is hope for the future". ESPN FC. Dicapai pada 24 October 2017.
21. ↑  "Spain U21 3-1 Italy U21". BBC Sport. 27 June 2017. Dicapai pada 6 March 2019.
22. ↑  Biodata Roberto Gagliardini di Soccerway. Capaian 6 March 2017.

Pautan luar
-----------

* Templat:TuttoCalciatori
* Biodata Roberto Gagliardini di Soccerway
* FIGC Profile

| * l
* b
* s
Inter Milan  – skuad semasa |
| --- |
| 
1 Handanović (k) •
2 Hakimi •
5 Gagliardini •
6 De Vrij •
7 Sánchez •
8 Vecino • 
9 Lukaku •
10 Martínez •
11 Kolarov •
12 Sensi •
13 Ranocchia •
14 Perišić •
15 Young •
22 Vidal •
23 Barella •
24 Eriksen •
27 Padelli •
33 D'Ambrosio •
35 Stanković •
36 Darmian •
37 Škriniar •
77 Brozović •
95 Bastoni •
97 Radu •
99 Pinamonti •
Pengurus: Conte
 |